Timetti daɣen tesɛa afus di tigmi n tutlayt ɣer ugrud. Imi ad yekker gar-asen ad asen-isel ttmeslayen ama d tizya-is neɣ d wid iten-yugaren, maca timetti tezmar ad tesɛu tazrirt ɣef tutlayt tayemmat n ugrud s wudem yelhan neɣ s wudem n diri. Yezmar din ara yemmeslay ad tegmu tutlayt-is ugar deg-s ara iwsiɛent tlisa-is. Si tama-nniḍen tezmar ad as-thud tutlayt-is tayemmat ma yella imuger-d deg-s asteḥqar neɣ taḍsa seg wid i as-d-yezzin. Neɣ di tegnit-nniḍen anida ara d-imagger agraw anmetti i as-d-yezzin ttmeslayen tutlayt yemgaraden ɣef tutlayt-is tayemmat aya yezmar ad as-yili d aḥebbas neɣ d akukru i usenfali s tutlayt-is tayemmat, acku ad iwali iman-is amzun ixulef-iten neɣ d aberrani fell-asen d ayen ara syuɣalen d ugur ar sdat.